OCLC

Το OCLC (Online Computer Library Center) είναι μη κερδοσκοπικός συνεταιριστικός οργανισμός του οποίου το έργο στοχεύει στην διευκόλυνση της πρόσβασης διεθνώς στις πληροφορίες και στην ελαχιστοποίηση του κόστους πρόσβασης και αποθήκευσης πληροφοριών.

Περιγραφή 
Ιδρύθηκε το 1967 αρχικά με την ονομασία Ohio College Library Center ως εννιαίο δίκτυο για τις βιβλιοθήκες στην πολιτεία του Οχάιο στις ΗΠΑ. Ο οργανισμός και το δίκτυο βιβλιοθηκών που συνεργάζεται μαζί του συντηρούν τον ιστότοπο WorldCat, ο οποίος είναι ο μεγαλύτερος δημόσιος κατάλογος ανοικτής πρόσβασης διεθνώς, καθώς και ο παλαιότερος.

Η ιδιότητα μέλους στον οργανισμό βασίζεται στην χρήση των υπηρεσιών και την συνεισφορά δεδομένων. Μεταξύ του 1967 και του 1977, τα μέλη περιορίζονταν μόνο εντός της πολιτείας του Οχάιο, ωστόσο από το 1978 και έπειτα άρχισαν να δέχονται και βιβλιοθήκες ως μέλη από άλλες πολιτείες των ΗΠΑ, ενώ από το 2002 δέχεται και βιβλιοθήκες εκτός των ΗΠΑ.

Ο οργανισμός παρέχει ελεύθερα βιβλιογραφικές υπηρεσίες και πλήρη κείμενα σε οποιονδήποτε ενδιαφερόμενο οργανισμό ή ιδιώτη. Το 1998 απέκτησε τα πνευματικά δικαιώματα και εμπορικά σήματα για το δεκαδικό σύστημα ταξινόμησης Dewey με την εξαγορά της Forest Press η οποία ήταν η ιδιοκτήτρια εταιρεία.

Παραπομπές

Σχετική βιβλιογραφία

Εξωτερικοί σύνδεσμοι 

 
 WorldCat
 Open WorldCat Program

Ψηφιακές βιβλιοθήκες